Die Boekrol JeHôWshua
JeHôWshua volg Moshè op en beveel die volk om hulle klaar te maak om deur die Jordaan te trek.
JOS 1:1 : EN ná die dood van Moshè, die kneg van JaHWeH, het JaHWeH met JeHôWshua, die seun van Nun, die dienaar van Moshè, gespreek en gesê:
JOS 1:2 : My kneg Moshè is dood; maak jou dan nou klaar, trek deur hierdie Jordaan, jy en hierdie hele volk, na die Aarde wat Ek aan hulle, die kinders van JisraEl, sal gee.
JOS 1:3 : Elke plek waar julle voetsool op sal trap, haar gee Ek aan julle, soos Ek met Moshè gespreek het.
JOS 1:4 : Van die wildernis en hierdie Líbanon af tot by die groot rivier, die Eufraatrivier, die hele Aarde van die Hetiete, en tot by die Groot See by die ingang van die son, sal julle grondgebied wees.
JOS 1:5 : Niemand sal voor jou standhou al die dae van jou lewe nie; soos Ek met Moshè gewees het, sal Ek met jou wees; Ek sal jou nie begewe en jou nie verlaat nie
JOS 1:6 : Wees sterk en vol moed; want jy sal hierdie volk die Aarde laat erwe wat Ek hulle vaders met 'n eed beloof het om aan hulle te gee.
JOS 1:7 : Wees net baie sterk en vol moed, om nougeset te handel volgens die hele Wet wat Moshè, My kneg, jou beveel het; wyk daarvan nie regs of links af nie, sodat jy met suiwere gevolg kan handel, oral waar jy mag gaan.
JOS 1:8 : Hierdie Boekrol van die Wet mag nie uit jou mond wyk nie; maar bepeins haar dag en nag, sodat jy nougeset kan handel volgens alles wat in haar geskrywe staan; want dan sal jy in jou weë voorspoedig wees, en dan sal jy met suiwere gevolg handel.
JOS 1:9 : Het Ek jou nie beveel nie: Wees sterk en vol moed, wees nie bevrees of verskrik nie; want JaHWeH jou Elohey is met jou, oral waar jy heengaan.
JOS 1:10 : Toe het JeHôWshua aan die opsigters van die volk bevel gegee en gesê:
JOS 1:11 : Gaan die laer deur en gee die volk bevel en sê: Maak vir julle padkos klaar; want oor drie dae sal julle deur hierdie Jordaan trek om die Aarde in besit te gaan neem wat JaHWeH julle Elohey aan julle gee, om haar in besit te neem.
JOS 1:12 : En aan die Rubeniete en Gadiete en die halwe stam van Manasse het JeHôWshua dit gesê:
JOS 1:13 : Dink aan die saak wat Moshè, die kneg van JaHWeH, julle beveel het toe hy gesê het: JaHWeH julle Elohey verskaf 'n rusplek aan julle en sal hierdie Aarde aan julle gee.
JOS 1:14 : Julle vroue, julle kinders en julle vee kan bly in die Aarde wat Moshè julle oos van die Jordaan gegee het; maar julle self, al die dapper dapperes, moet gewapend voor die aangesig van julle broers deurtrek en hulle help,
JOS 1:15 : totdat JaHWeH aan julle broers, soos aan julle, rus gee, en hulle ook die Aarde in besit neem wat JaHWeH julle Elohey aan hulle sal gee; dan kan julle teruggaan na die Aarde van julle besitting wat Moshè, die kneg van JaHWeH, julle gegee het oos van die Jordaan, teen sonop, en haar in besit neem.
JOS 1:16 : Toe het hulle JeHôWshua geantwoord en gesê: Alles wat u ons beveel het, sal ons doen, en oral waarheen u ons stuur, sal ons gaan.
JOS 1:17 : Net soos ons na Moshè geluister het, so sal ons na u luister, mag JaHWeH jou Elohey net met jou wees soos Hy met Moshè gewees het.
JOS 1:18 : Elke man wat teen u bevel wederstrewig is en na u woorde nie luister met betrekking tot alles wat u ons sal beveel nie, moet gedood word; wees net sterk en vol moed.